ആരാണ് മോഷ്ടിച്ചത് ആരാണ് , ലോകകപ്പ് മോഷ്ടിച്ചത് . . ലോകകപ്പ് തിരിച്ച് കിട്ടിയതോടെ സ്കോട്ട്ലാൻറ് യാർഡും മറ്റും അന്വേഷണം അവിടെ അവസാനിപ്പിച്ചോ , ഇതുവരെ ലോകം ചോദിച്ച ആ ചോദ്യത്തിന് ഒടുവിൽ ഉത്തരം ലഭിക്കുന്നു . ഇംഗ്ലീഷ് പത്രമായ ഡെയ്ലി മിറർ പത്ത് മാസമായി നടത്തിയ അന്വേഷണത്തിൻറെ ഫലമായി റഷ്യയിൽ 2018 ലോകകപ്പ് തുടങ്ങുന്നതിന് മുൻപായി ആദ്യമായി 1966 ൽ ലോകകപ്പ് മോഷ്ടിച്ചവരുടെ വിവരങ്ങൾ പുറത്തുവിടുകയാണ് . ഇംഗ്ലണ്ടിലെ ക്രിമിനൽ സഹോദരങ്ങളായ സിഡ്നി കഗലറും സഹോദരൻ റെഗ്ഗ് കഗലറും ചേർന്നാണ് വിശ്വ കിരീടം അടിച്ചുമാറ്റിയത് എന്നാണ് പുതിയ കണ്ടെത്തൽ . യൂൾസ് റിമേ കപ്പ് അടിച്ചു മാറ്റി കുറ്റിച്ചെടികൾക്കിടയിൽ സൂക്ഷിക്കുകയായിരുന്നത്രേ . യാതൊരു സാമ്പത്തിക നേട്ടം ഉണ്ടാക്കാൻ വേണ്ടിയായിരുന്നില്ലെന്നും വെറുതെ ഒരു തമാശയ്ക്ക് വേണ്ടിയായിരുന്നു സിഡ്നി ഇക്കാര്യം ചെയ്തതെന്നും ഡെയ്ലി മിറർ കണ്ടെത്തുന്നു . പ്രധാനമായും ഡെയ്ലി മിറർ ഈ സംഭവം കണ്ടെത്താൻ ഉപയോഗിച്ച മൊഴി സിഡ്നി കഗലറിൻറെ സഹോദരനും മോഷണത്തിൽ പങ്കാളിയുമായ റെഗ്ഗിൻറെ മകൻ ഗാരിയുടെതാണ് . ഇതിന് പുറമേ ഗാരിയുടെ മൊഴി ശരിവയ്ക്കുന്ന സാഹചര്യം സത്യമെന്ന് തെളിയിക്കുന്ന മൂന്നു മൊഴികളും ഡെയ്ലി മിററിന് കിട്ടി . ഗാരിയുടെ മൊഴി 1966 ലാണ് ആദ്യമായും അവസാനമായും ഇംഗ്ലണ്ട് ലോകകപ്പ് നേടുന്നത് . പിക്കിൾ കണ്ടെത്തിയ ലോകകപ്പ് നാല് കൊല്ലം കൂടി തങ്ങളുടെ അലമാരയിൽ സൂക്ഷിക്കാൻ ഇംഗ്ലണ്ടിന് സാധിച്ചു . അന്നത്തെ ലോകപ്പ് ഫൈനലിൽ അവസാനം ജർമ്മനിയെ 4 - 2 ന് വീഴ്ത്തി ഇംഗ്ളണ്ട് കപ്പടിക്കുകയും ചെയ്തു . ബോബി മൂർ ആയിരുന്നു അന്ന് നായകൻ . ഗാരിയുടെ വലിയച്ഛനായ സിഡ്നി എന്നും പറയുന്ന വാചകമാണ് ഗാരിയെ കഥ അന്വേഷിക്കാൻ പ്രേരിപ്പിച്ചത് , അയാൾ പറയുമായിരുന്നു നിനക്ക് അറിയാമോ . . " ബോബി മൂറിന് മുന്നേ ഫുട്ബോൾ ലോകകപ്പിൽ ചുംബിച്ച ഇംഗ്ലണ്ടുകാരൻ ഞാനാണ് " ഈ വാചകത്തിൻറെ പേരിൽ നടത്തിയ അന്വേഷണമാണ് തൻറെ കുടുംബങ്ങൾ നടത്തിയ മോഷണത്തിൻറെ കഥ ഗാരി അറിയുന്നത് . കുടുംബവുമായി അടുത്ത പലർക്കും ഇത് അറിയാമായിരുന്നു . ഇത് തങ്ങളുടെ കുടുംബ സദസുകളിൽ ഒരു വീരഗാഥ പോലെ പറയുമായിരുന്നു എന്നും ഗാരി പറയുന്നു . 2005 ൽ 79 - മത്തെ വയസ്സിലാണ് കാൻസർ ബാധിച്ച് സിഡ്നി മരിച്ചത് . ആ മോഷണം നടന്നത് ഇങ്ങനെ പിറ്റേന്ന് കള്ളൻറെ അടയാളങ്ങൾ പോലീസ് പുറത്തുവിട്ടു 30 കളിൽ എത്തിയ അഞ്ചടി 10 ഇഞ്ച് ഉയരമുള്ള കറുത്ത കണ്ണുകളും കറുത്ത മുടിയുമുള്ളയാൾ . ലക്ഷണങ്ങൾ സിഡ്നിയോട് യോജിക്കുന്നതായിരുന്നു . എന്നാൽ പിന്നിൽ ആരെന്ന് കൃത്യമായി വ്യക്തമായിരുന്നില്ല . സിഡ്നി ട്രോഫി വീട്ടിൽ കൊണ്ടുവന്നു . എന്നാൽ ഭാര്യ നെല്ല ഇത് മനസ്സിലാക്കി . അയാൾ പുറത്തുപോയപ്പോൾ കണ്ടുപിടിച്ചു . തൊട്ടു പിന്നാലെ സിഡ്നി അനുജൻ റെഗ്ഗിനെ വിളിച്ചു . ഇരുവരും ലെയ്ട്ടൻ ബസാർഡിലേക്ക് പോയി . എന്നാൽ ഒരിക്കൽ പോലും ഈ കുറ്റത്തിന് സിഡ്നി ശിക്ഷിക്കപ്പെട്ടില്ല , പക്ഷെ 1966 ൽ തന്നെ ഒരു ഗ്രീക്ക് ദേവതയുടെ പ്രതിമ അടിച്ചു മാറ്റിയതിന് 25 വർഷം തടവ് അനുഭവിച്ചു . സ്റ്റാൻലി ഗിബ്സൺ സ്റ്റാമ്പ് കമ്പനി ഒരു ചില്ലുകൂടിനുള്ളിലാക്കി വെച്ച് പ്രദർശിപ്പിച്ചിരുന്ന 30,000 പൌണ്ടിന് ഇൻഷുർ ചെയ്ത പ്രതിമയായിരുന്നു കൊണ്ടുപോയത് .